雙蓮閣
作者：謝薖
朝代：宋

paragraphs: 水芝凝露披芳塘，淺粧濃畫争煌煌。
其間艶異不世出，連芳並蒂知何祥。
有如一座兩殊色，盈盈植立漢昭陽。
九回沉水不須沐，風生露洗皆生香。
公如瑶林映紅粉，粲然一笑傾澄觴。
故開華閣掛銀榜，大篇金薤垂琳琅。
吾聞草木正瑞世，箑蒲扇暑芝生房。
須煩丹青頋陸手，貎取絕艶歸明光。